**DĖL LEIDIMO SAVIVALDYBĖS ADMINISTRACIJOS DIREKTORIUI SKIRTI VIENKARTINĘ PAŠALPĄ V. S.**

2021 m. gruodžio 2 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Piniginės socialinės paramos nepasiturintiems gyventojams teikimo tvarkos aprašo, patvirtinto Panevėžio rajono savivaldybės tarybos 2019 m. rugsėjo 26 d. sprendimu Nr. T-125 „Dėl Piniginės socialinės paramos nepasiturintiems gyventojams teikimo tvarkos aprašo patvirtinimo“, 30.8 papunkčiu, Panevėžio rajono savivaldybės taryba n u s p r e n d ž i a:

Leisti Savivaldybės administracijos direktoriui skirti 10 BSI dydžio vienkartinę pašalpą V. S., gim. (duomenys neskelbtini), gyv. (duomenys neskelbtini).

Virginija Savickienė

2021-11-29

**PANEVĖŽIO RAJONO SAVIVALDYBĖS ADMINISTRACIJOS**

**SOCIALINĖS PARAMOS SKYRIUS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO„DĖL LEIDIMO SAVIVALDYBĖS ADMINISTRACIJOS DIREKTORIUI SKIRTI VIENKARTINĘ PAŠALPĄ V. S.“ PROJEKTO AIŠKINAMASIS RAŠTAS**

2021 m. lapkričio 29 d.

Panevėžys

 **1.** **Sprendimo projekto tikslai ir uždaviniai**

 2021 m. lapkričio 26 d. gautas V. S. prašymas dėl paramos skyrimo.

**2. Siūlomos teisinio reguliavimo nuostatos**

Piniginės socialinės paramos nepasiturintiems gyventojams teikimo tvarkos aprašo, patvirtinto Panevėžio rajono savivaldybės tarybos 2019 m. rugsėjo 26 d. sprendimu Nr. T-125 „Dėl Piniginės socialinės paramos nepasiturintiems gyventojams teikimo tvarkos aprašo patvirtinimo“, 30.8 papunktyje nurodyta, kad skiriant vienkartinę pašalpą ypatingais Apraše nenumatytais atvejais iki 80 BSI, turi būti Savivaldybės tarybos sprendimas, leidžiantis Savivaldybės administracijos direktoriui skirti tokią vienkartinę pašalpą.

V. S. yra senatvės pensinio amžiaus, vieniša, artimųjų neturi, ji gyvena namelyje, kuriame nėra šildymo. V. S. ir maistą gaminasi, ir šildosi elektra, o šiuo metu elektra atjungta, nes moteris yra įsiskolinusi už tiekiamą elektros energiją. Norint, kad V. S. būtų vėl įjungta elektra, reikia sumokėti skolą ir pajungimo mokestį, kas sudaro apie 378,32 Eur, o moteris tokių lėšų neturi, jos pajamas tik labai nedidelė senatvės pensija.

V. S. 2020 metais buvo apgyvendinta Panevėžio rajono socialinių paslaugų centro savarankiško gyvenimo namuose, tačiau iš ten išėjo, šiais metais taip pat buvo siūloma žiemos laikotarpiui ją apgyvendinti savarankiško gyvenimo namuose, tačiau ji griežtai atsisakė.

Sprendimo projektu siūloma leisti Savivaldybės administracijos direktoriui skirti V. S. vienkartinę pašalpą esant ypatingam atvejui – 10 BSI.

 **3. Laukiami rezultatai**

 Priėmus sprendimą bus skirta vienkartinė pašalpa.

 **4. Lėšų poreikis ir šaltiniai**

Sprendimas įgyvendinamas iš savivaldybės biudžeto lėšų, papildomų lėšų nereikės.

 **5. Kiti sprendimui priimti reikalingi pagrindimai, skaičiavimai ar paaiškinimai**

Nereikia.

 Sprendimo projekto antikorupcinis vertinimas nereikalingas.

Skyriaus vedėja Virginija Savickienė